Евгений Евтушенко
Със мене нещо странно става…

Превод от руски: Георги Динински, —

chitanka.info

Със мене нещо странно става:

приятеля не се вестява,

а идва в празна суета

разнообразната не-Тя.

И той със друга се прибира

и както мене го разбира,

в раздора наш необясним

измъчваме се и мълчим.

Със мене нещо странно става:

при мен не-Тя се приютява,

на рамото ми с две ръце

прегръща ме и ме краде.

А Тя, кажете ми направо,

на кой ръка ще подаде?

таз, от която ме открадват,

ще почне също да краде…

Не веднага ще им отвърне.

Ще води в себе си борба,

неосъзнато ще прегърне

далечен Някой без вина.

О, колко нервни и ненужни връзки,

дружби кратки,

и плачеме в усамотеност:

О, ти ела и разруши

най-чуждата съединеност

и разделност на души.

Със мене нещо странно става:

приятеля не се вестява,

а идва в празна суета

разнообразната не-Тя.

Със мене нещо странно става…

Със мене нещо странно…

Със мене нещо…

1957

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.